Jozef Mikloško

Doc. RNDr. **Jozef Mikloško** DrSc. (* 31. marec 1939, Nitra) je slovenský matematik, politik a diplomat, člen KDH.

V minulosti pôsobil ako podpredseda vlády ČSFR, poslanec Slovenskej národnej rady, Federálneho zhromaždenia ČSFR a Národnej rady SR a tiež veľvyslanec Slovenska v Taliansku, na Malte a v San Marine. Je starším bratom Františka Mikloška. Vo voľbách do NR SR v marci 2012 kandidoval na 34. mieste kandidátky KDH a bol zvolený za poslanca.

## Životopis
* 1956: absolvent Jedenásťročnej strednej školy s maturitou
* 1960: absolvent Vysokej školy pedagogickej v Bratislave, odbor matematika-chémia
* 19601961: stredoškolský profesor v Nových Zámkoch
* 19611963: vojenská prezenčná služba v Lipníku nad Bečvou
* 19631990: vedúci vedecký pracovník na Ústave technickej kybernetiky Slovenskej akadémie vied
* 19651968: absolvent Prírodovedeckej fakulty Univerzity Komenského v Bratislave, odbor numerická matematika
* 19701989: prednášateľ numerickej matematiky na Matematicko-fyzikálna fakulta Univerzity Komenského v Bratislave
* 19851990: vedúci medzinárodného Bázového oddelenia pre umelú inteligenciu
* 19891990: podpredseda Rady KDH pre zahraničné vzťahy
* 19901991: poslanec Slovenskej národnej rady
* 19901992: podpredseda vlády ČSFR pre ľudské práva
* 1992: poslanec Snemovne ľudu Federálneho zhromaždenia
* 1993: podpredseda Helsinského výboru v SR
* 19931995: prezidentský radca v Kancelárii prezidenta SR
* 19952000: tajomník komisie Konferencie biskupov Slovenska: Spravodlivosť a mier
* 19952000: vydavateľ vo vydavateľstve DACO
* 19952000: predseda Nadácie F. Schillera – Spolupatričnosť pre ochranu života, vzdelania, kultúry, rodiny a ľudských práv}
* 19942000: poslanec miestneho zastupiteľstva Bratislava-Petržalka, predseda komisie pre mládež, šport a vzdelanie
* 19962000: prednášateľ na Katecheticko-pedagogickej fakulte v Ružomberku
* 19972000: prorektor pre vedu, výskum a zahraničné vzťahy na Trnavskej univerzite, prednášateľ na Fakulte Humanistiky a na Pedagogickej fakulte
* 19952000: člen slovenského Syndikátu novinárov
* 20002005: veľvyslanec Slovenskej republiky v Taliansku, v San Maríne a na Malte
* 2006: štátne vyznamenanie prezidenta a premiéra Talianska: Grande uffiziale – Veľký oficier za zásluhy o Taliansku republiku
* 20062008: predseda Združenia katolíckych vydavateľov Slovenska
* 20122016: poslanec Národnej rady SR
* 1996doteraz: člen Spolku slovenských spisovateľov
* 2007doteraz: predseda Združenia kresťanských seniorov Slovenska
* 2026člen Kulturologicko-filozofického odboru Matice slovenskej

## Literárna tvorba
* *Prísne tajné – Ako sme boli malí* (1994), DACO, ISBN 80-967298-0-2
* *Lúčenie* (1996), Marta Miklošková, Jozef Mikloško, DACO
* *Prísne tajné-Ako sme boli Taliani* (1996), DACO, ISB: 8096729861
* *Veľmi prísne tajné-Ako sme boli slobodní* (1999), DACO, ISBN 80-967298-5-3
* *Ktorého si, Mária, do neba vzala* (2006), Monika Čerňanská, Daniel Mikloško, Jozef Mikloško, DACO, ISBN 809672987X
* *Ako sme boli malí-odtajnené po 60 rokoch* (2007), DACO, ISBN 9788096729883
* *Dva roky bloger* (2010), DACO, ISBN 9788097003029
* *Sedem statočných na siedmich pahorkoch Ríma* (2021)
* *Päť ročných období* (2025)
* *Kačky rapotačky* (2024)
* *Ľudia a doba II.* (2026)

## Kritika
### Návrh trestať asistovanú reprodukciu väzením
V roku 2015 predložil spolu s poslancami Štefanom Kuffom (OĽANO, neskôr KDH a KDŽP) a Mariánom Kvasničkom (KDH) návrh zákona, podľa ktorého sa odňatím slobody na päť až dvanásť rokov potrestá páchateľ, ktorý „vykoná, podstúpi alebo umožní“:
# *akýkoľvek zásah s cieľom vytvoriť nenarodené dieťa v ktoromkoľvek štádiu jeho vývoja geneticky identické s inou ľudskou bytosťou alebo s iným nenarodeným dieťaťom, či živými, alebo mŕtvymi, alebo*
# *akýkoľvek zásah okrem prirodzeného oplodnenia ženskej pohlavnej bunky mužskou pohlavnou bunkou spôsobujúci alebo s cieľom spôsobiť delenie ľudského vajíčka, vznik nenarodeného dieťaťa alebo organizmu obsahujúceho ľudské prvky,*
# *umelé oplodnenie ľudského vajíčka, asistovanú reprodukciu, prenos nenarodeného dieťaťa, predimplantačnú genetickú diagnostiku, náhradné materstvo, využívanie ľudského tela, tela nenarodeného dieťaťa, organizmu nenarodeného dieťaťa alebo  ich častí na dosiahnutie zisku, génovú terapiu a génové techniky na pohlavných bunkách človeka a na bunkách nenarodeného dieťaťa, spájanie ľudských genetických prvkov a zvieracích genetických prvkov alebo činnosti zakázané podľa čl. 16 ods. 2 písm. o) Ústavy Slovenskej republiky*
V zmysle návrhu by teda (okrem iného) matkám, ktoré podstúpili asistovanú reprodukciu (umelé oplodnenie) hrozilo väzenie. Návrh nebol úspešný, v prvom čítaní ho okrem predkladateľov podporili aj poslanci Marián Kéry, Ján Podmanický (SMER-SD), Pavol Abrhan, Jozef Bobík, Július Brocka, Martin Fronc, Monika Gibalová, Pavol Hrušovský, Jozef Mikuš, Alojz Přidal, Ivan Uhliarik, Pavol Zajac (KDH), Martin Fecko, Erika Jurinová, Helena Mezenská a Richard Vašečka (OĽANO).

Poslanci za KDH neskôr priznali, že hlasovali za zlý návrh. Podľa šéfa poslaneckého klubu KDH Pavla Abrhana *„Poslanec Mikloško zákon podpísal bez toho, že by informoval svojich kolegov v klube. V diskusii sme mali viaceré výhrady k textu.“*

## Referencie

## Iné projekty

## Externé odkazy
* Oficiálny web
* Jozef Mikloško na webe Národnej rady SR
* Blog Jozefa Mikloška na webe denníka SME
* Jozef Mikloško na Mojpribeh.sk

Kategória:Osobnosti z Nitry
Kategória:Slovenskí matematici
Kategória:Slovenskí politici
Kategória:Politici KDH
Kategória:Slovenskí diplomati
Kategória:Slovenskí blogeri
Kategória:Slovenskí pedagógovia
Kategória:Pracovníci Slovenskej akadémie vied
Kategória:Podpredsedovia vlády Česko-Slovenska
Kategória:Poslanci SNR
Kategória:Poslanci česko-slovenského Federálneho zhromaždenia
Kategória:Poslanci NR SR (2012 – 2016)
Kategória:Poradcovia prezidenta Slovenskej republiky
Kategória:Poslanci obecných zastupiteľstiev na Slovensku
Kategória:Vyučujúci na Katolíckej univerzite v Ružomberku
Kategória:Vyučujúci na Trnavskej univerzite v Trnave
Kategória:Veľvyslanci Slovenska v Taliansku
Kategória:Veľvyslanci Slovenska v San Maríne
Kategória:Veľvyslanci Slovenska na Malte
Kategória:Členovia Spolku slovenských spisovateľov
Kategória:Absolventi Prírodovedeckej fakulty Univerzity Komenského
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Súrodenci v politike